Source: https://www.porada.sk/archive/index.php/t-318754.html?s=cb2b6e8e9b4d0389a7d1665fe46e3f94
Timestamp: 2019-11-21 09:35:55+00:00
Document Index: 11276231

Matched Legal Cases: ['§ 74', '§ 72', '§ 66', '§72', '§72', '§74']

Záloha a daňový doklad k prijatej zálohovej platbe [Archív] - PORADA.sk
Záloha a daňový doklad k prijatej zálohovej platbe
irena.martiniskova
14.10.19,09:31
Ahoj, mám otázku, aké náležitosti musí obsahovať zálohová faktúra a následne daňový doklad k prijatej zálohovej platbe pokiaľ dodávateľ je s.r.o. a platiteľ DPH, záloha je za služby ubytovania, ktoré bude uskutočnené napríklad v ďalšom roku na území slovenska a odberateľ je fyzická osoba teda nieje platcom DPH? Musí tento daňový doklad k prijatej zálohe obsahovať okrem mena aj adresu bydliska? Je vôbec potrebné vystavovať nejaký doklad k tej zálohe? Lebo na fyzickú osobu neplatcu by sa nemusela vystavovať faktúra - daňový doklad k prijatej zálohe ale nechápem potom ako si to účtovníčka zúčtuje keď to bude mať na účte? Ďakujem za odpoveď.
14.10.19,10:55
Podľa § 74 ods. 1 zákona o DPH faktúra musí obsahovať nasledovné náležitosti:
h) uplatnenú sadzbu dane alebo oslobodenie od dane; pri oslobodení od dane sa uvedie odkaz na ustanovenie tohto zákona alebo smernice Rady 2006/112/ES z 28. novembra 2006 o spoločnom systéme dane z pridanej hodnoty v platnom znení alebo slovná informácia "dodanie je oslobodené od dane",
j) slovnú informáciu "vyhotovenie faktúry odberateľom", ak odberateľ, ktorý je príjemcom tovaru alebo služby, vyhotovuje faktúru podľa § 72 ods. 6,
n) slovnú informáciu "úprava zdaňovania prirážky - použitý tovar", "úprava zdaňovania prirážky - umelecké diela" alebo "úprava zdaňovania prirážky - zberateľské predmety a starožitnosti", a to v závislosti od tovaru, pri ktorom sa uplatní osobitná úprava podľa § 66,
14.10.19,15:17
Podľa §72/1a a1g si povinná vystaviť faktúru. Čo ti na tom nie je jasné?
§72 Osoby povinné vyhotoviť faktúru
(1)Platiteľ je povinný vyhotoviť faktúru podľa tohto zákona pri
a)dodaní tovaru alebo služby s miestom dodania v tuzemsku inej zdaniteľnej osobe alebo právnickej osobe, ktorá nie je zdaniteľnou osobou,
g)prijatí platby pred dodaním služby podľa písmen a) až c),
14.10.19,15:58
Vystaví doklad k prijatej platbe(faktúru) so ZD a dph a tú odvedie.
14.10.19,16:00
Zákon som si prečítala ale pochopila som to tak , že zdaniteľná osoba je predsa subjekt ktorý je platcom dane.
Napíšem konkrétny príklad.
Firma s.r.o. ktorá je platiteľom dane poskytuje ubytovacie služby na území slovenskej republiky, takúto službu ide poskytnúť Jankovi Mrkvičkovi v sume 500 s DPH € v termíne od 02.02.2020-04.02.2020. Janko Mrkvička Firme s.r.o. pošle dňa 14.10.2019 na účet zálohu v sume 200 €. Musí Firma s.r.o. vystaviť nejaký doklad? Ak áno tak aký? Aké údaje si od fyzickej osoby Jožka Mrkvičku musí vyžiadať?
14.10.19,16:04
To som predpokladala ale teda na tejto faktúre musí byť okrem mena a priezviska fyzickej osoby aj jeho adresa?
14.10.19,16:10
Áno, veď to, čo musí obsahovať faktúra, je uvedené v §74. Máš to tu už aj zodpovedané.
14.10.19,20:00
a prečo by mala niečo iné vystavovať . Vystavila faktúru ty cez účet vykonáš úhradu naraz alebo po častiach To že prebehla transakcia je vo výpisoch z účtov.
14.10.19,20:18
Ja naozaj netuším, kto je Janko Mrkvička ani prečo pošle firme nejaké peniaze(ja napríklad žiadnej firme neposielam len tak nejaké peniaze), ale zákon hovorí:
(1)Zdaniteľnou osobou je každá osoba, ktorá vykonáva nezávisle akúkoľvek ekonomickú činnosť podľa odseku 2 bez ohľadu na účel alebo výsledky tejto činnosti.
(2)Ekonomickou činnosťou (ďalej len „podnikanie“) sa rozumie každá činnosť, z ktorej sa dosahuje príjem a ktorá zahŕňa činnosť výrobcov, obchodníkov a dodávateľov služieb vrátane ťažobnej, stavebnej a poľnohospodárskej činnosti, činnosť vykonávanú ako slobodné povolanie podľa osobitných predpisov,1) duševnú tvorivú činnosť a športovú činnosť. Za podnikanie sa považuje aj využívanie hmotného majetku a nehmotného majetku na účel dosahovania príjmu z tohto majetku; ak je majetok v bezpodielovom spoluvlastníctve manželov, považuje sa jeho využívanie na účel dosahovania príjmu za podnikanie v rovnakom pomere u každého z manželov, ak sa manželia nedohodnú inak.